Boererate.com: Hoe beveg jy diepliggende vet
Hoe beveg jy diepliggende vet
Wetenskaplikes weet dat die tipe vet wat jy met 'n maatband kan meet nie die gevaarlikste is nie. Dit is daardie vet wat diep in jou ingewande geleë is. Maar wat is die doeltreffendste manier om hierdie vet te beveg wat jy nie kan sien of voel nie? Die antwoord: oefening.
Navorsers aan die UT Southwestern Medical Center het twee soorte intervensies ontleed - lewenstylverandering (oefening) en farmakologiese (medisyne) - om te leer hoe ons die beste ontslae kan raak van vet wat diep in die buik lê. Die studie is gepubliseer in Mayo Clinic Proceedings.
Hierdie tipe vet kan organe of die hele liggaamstelsel beïnvloed. Stelselmatig tas dit jou hart en lewer, sowel as buikorgane aan.